Source: https://beta.e-justice.europa.eu/45/HU/divorce_and_legal_separation?IRELAND&action=print&init=true
Timestamp: 2019-12-07 07:05:27
Document Index: 30292141

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az eljárás megindításának napján a házastársak egyikének lakóhelye Írországban van.
Az ezen időpontot közvetlenül megelőző egy éven keresztül a házastársak egyikének szokásos tartózkodási helye Írországban volt.
(A családjogról (válásról) szóló 1996. évi törvény 39. szakasza (1) bekezdésének a) és b) pontja)
A bíróságnak (a Circuit Courtnak [körzeti bíróság] és ugyanakkor a High Courtnak [Felsőbíróság] – a 38. szakasz (1) bekezdése) meg kell győződnie az alábbiakról:
az eljárás megindításának napján a házastársak négy éven át, vagy a megelőző öt éven belül legalább négy évet kitevő időszakokon át külön éltek,
nincs ésszerű kilátás a házastársak közötti kapcsolat helyreállítására,
a bíróság által a körülményekre tekintettel megfelelőnek ítélt rendelkezések állnak fenn vagy fognak életbe lépni a házastársak és az eltartott családtagok vonatkozásában.
(A törvény 5. szakaszának (1) bekezdése)
A határozattal érintett házasság ezzel felbomlik, és a felek újraházasodhatnak (a 10. szakasz (1) bekezdése).
A házasság felbontásakor a bíróság rendelkezhet a vagyonmegosztásról (a törvény 14. szakaszának (1) bekezdése), sor kerülhet vagyontárgy eladására, egyenlő megosztására vagy valamely fél kizárólagos tulajdonába adására.
A házasság felbontásakor a bíróság meghozhatja az általa megfelelőnek tartott intézkedéseket a család eltartott tagjainak vagy kiskorú gyermekének jóléte, elhelyezése, láthatása vonatkozásában is (a törvény 5. szakaszának (2) bekezdése). A gyermek jóléte mindenek előtt való.
(További információkért látogasson el a „Szülői felelősség – Írország” oldalra.)
A házasság felbontásakor a bíróság hozhat tartási határozatot is valamelyik házastárs javára, ami a kedvezményezett házastárs újraházasodásával megszűnik (a törvény 13. szakasza).
A bíróság hozhat nyugdíjmegosztási határozatot is bármelyik házastárs javára (a törvény 17. cikke).
(További információkért látogasson el a „Tartási követelések – Írország” oldalra.)
A (bírósági) különválás intézménye lehetővé teszi, hogy az egymástól elhidegült házastársak a tartós különélésre rendezkedjenek be.
A bírósági különválásra vonatkozó határozattal az elrendelő bíróság átfogó kiegészítő rendelkezéseket hozhat a gyermekekkel, a tartásdíjfizetéssel, a tőkefizetéssel, a nyugdíjjogosultságokkal, a család otthonával és más vagyontárgyakkal kapcsolatosan. A bírósági különválást kimondó határozat nem bontja fel a házasságot. Ezért a bíróságnak előbb házasságot felbontó határozatot kell hoznia azoknak az egymástól elhidegült házastársaknak az ügyében, akiknél elrendelte a különválást, és akik újra kívánnak házasodni.
(A bírósági különválásról és a családjogi reformról szóló 1989. évi törvény 8. szakasza)
A következő feltételek közül egy vagy több fennállása:
1. a házastárs házasságtörést követett el;
2. a házastárs elfogadhatatlan vagy durva magatartása;
3. az egyik házastárs legalább egy éve elhagyta a másik házastársat;
4. a házastársak egy éve külön élnek, és a kérelmet közös megegyezéssel nyújtják be;
5. a házastársak három éve külön élnek;
6. a házasság annyira megromlott, hogy a bíróság kétséget kizáróan meg tudja állapítani, hogy legalább egy éve nincs rendes házassági kapcsolat.
(A bírósági különválásról és a családjogi reformról szóló 1989. évi törvény 2. szakasza)
A különválás a házasság felbontása nélkül vet véget az együttélési kötelezettségnek. A feleség továbbra is használhatja a férje nevét.
Vagyoni téren a segítségnyújtási kötelezettség fennmarad, és lehetővé válik a tartásdíj megítélése anélkül, hogy figyelembe vennék valamely házasfél vétkességét. Ellenben a határozat ugyanúgy kimondja a felbontást és a vagyonjogi rendszer felszámolását, mint a házasság felbontása esetén.
Az öröklési jogok fennmaradnak, kivéve azon házastárs esetében, akinek kizárólagos hibájából mondják ki a különválást.
A felek kérhetik a bíróságtól a határozat megsemmisítését. A bíróság megsemmisíti a határozatot, ha meggyőződött arról, hogy a házastársak között helyreállt a kapcsolat, és a felek újra együtt kívánnak élni.
A különválás házasság felbontásává történő átalakítása:
Valamely házastárs kérelmére a különválást kimondó bírói határozat teljes joghatállyal a házasság felbontását kimondó határozattá alakítható, ha a különválás már három éve tart. A bíró tehát kimondja a házasság felbontását, és határoz annak következményeiről.
Ha a különválást közös kérelemre mondják ki, az csak új közös kérelemmel alakítható át a házasság felbontásává.
Az érvénytelenített házasság feleit úgy kell tekinteni, mintha soha nem kötöttek volna házasságot a másik féllel.
A következő feltételek egyikének kell teljesülnie:
az eljárás megindításának napján a házastársak egyikének lakóhelye Írországban van;
ezen a napon bármelyik házastárs állandó lakóhelye már egy éve Írországban volt;
e napon a házastársak bármelyike már meghalt;
halálakor lakóhelye Írországban volt; vagy
ezen a napon állandó lakóhelye már egy éve Írországban volt.
A házasságot úgy kell tekinteni, mintha soha nem létezett volna. Mindegyik fél szabadon újraházasodhat. A felek nem jogosultak egymástól örökölni, és tartási kötelezettségük sem áll fenn egymás felé. A házasság alatt született közös gyermekek házasságon kívülinek tekintendők.
Pénzügyi és tulajdonra, valamint az eltartott gyermekekre vonatkozó kérdések rendezhetők mediáció útján, bírósághoz fordulás nélkül, de csak a bíróság mondhatja ki a bírósági különválást vagy a házasság felbontását.
A Circuit Court – és ugyanakkor a High Court – rendelkezik hatáskörrel a házasság felbontása/bírósági különválás iránti keresetek elintézésére.
A Circuit Court előtt a házasság felbontása/bírósági különválás iránti kérelmet civil bill (magánjogi idézés) útján kell megindítani az illetékes Circuit Court hivatalában, és az eljárásra a Circuit Court 2001. évi eljárási szabályzata 59. rendelkezésének 4. szabálya vonatkozik.
A házasság felbontása/bírósági különválás iránti kérelem a High Courtnál különös perbeidézés útján történik, amit a központi bírósági hivatal bocsát ki. Az eljárásra a felsőbírósági eljárási szabályok 70A. rendelkezése vonatkozik (az 1997. évi 343. sz. rendelet 1. szakasza). A High Court előtt az érvénytelenítés iránti kereset a központi bírósági hivatalban benyújtott kérelemmel indul. Az eljárásra a felsőbírósági eljárási szabályok 70. rendelkezése vonatkozik.
Igen – a Költségmentességi Bizottságon keresztül, a rászorultság vizsgálata mellett.
A Circuit Court házasságot felbontó/bírósági különválást kimondó/házasságot érvénytelenítő határozata ellen a High Courthoz benyújtott fellebbezés alapján hozott határozat végleges, teljes bizonyító erejű és megtámadhatatlan (az 1936. évi bírósági törvény 39. szakasza).
A High Court előtt indult, házasság felbontása/bírósági különválás/házasság érvénytelenítése iránti eljárásokban hozott minden határozat ellen a Supreme Courthoz lehet fellebbezni.
Az e célra szolgáló nyilatkozatért Írországban az 1995. évi családjogi törvény 29. szakasza (1) bekezdésének d)/e) pontja alapján a bírósághoz (a Circuit vagy High Courthoz) kell fordulni. A Circuit Court előtt a kérelmet civil bill útján kell előterjeszteni. A High Court előtt a kérelem előterjesztése különös perbeidézés útján történik.
A válás alkotmányos jogállása miatt az ír bíróságok – ez lehet a High Court vagy a Circuit Court is – döntik el, hogy a házasság külföldi felbontása alkalmas-e az Írországban történő elismerésre.
Írországban a házasság felbontásához szükséges feltételeket a családjogról (válásról) szóló 1996. évi törvény 38. szakasza tartalmazza.
A nem Írországban élő vagy nem ír állampolgár házastárs akkor kérheti Írországban a házasság felbontását, ha megfelel a családjogról (válásról) szóló 1996. évi törvény 39. cikke (1) bekezdésének a) és b) pontjában részletezett feltételeknek. Az ír válási joghatóság a lakóhelyen és nem az állampolgárságon alapul.
Írország Bírósági Szolgálata
Oasis: információk a közszolgáltatásokról